কেক কাটার মধ্য দিয়ে শুরু হয় বর্ষপূর্তি উদ্‌যাপন। গতকাল শনিবার রাজধানীর ইন্টারন্যাশনাল কনভেনশন সিটি বসুন্ধরার (আইসিসিবি) রাজদর্শন মিলনায়তন তাই নানা বর্ণে, ছন্দে আনন্দময় হয়ে ওঠে। অনুষ্ঠানে ফুল দিয়ে শুভেচ্ছা জানান আওয়ামী লীগের সাধারণ সম্পাদক এবং সড়ক পরিবহন ও সেতু মন্ত্রী ওবায়দুল কাদের। শুভেচ্ছা জানান বিএনপির স্থায়ী কমিটির সদস্য আমীর খসরু মাহমুদ চৌধুরী, জাতীয় পার্টির কো-চেয়ারম্যান জি এম কাদের, মহাসচিব এ বি এম রুহুল আমিন হাওলাদারসহ শুভানুধ্যায়ীরা।